用元韻答清老  其二
作者：王炎
朝代：宋

paragraphs: 篆車創始自稚輪，筦簟從初但蒲稿。
詩到晚唐非不佳，少似國風能理到。
嗟予耄矣棄穎泓，卧病終年長却掃。
客無脫屨一榻懸，人不到門羣雀噪。
敢意支郎念岑寂，時將妙語起衰老。
若人搜句乃餘事，雖不雕鎸自精好。
況於佛祖可呵駡，豈無魔外宜攻討。
早辦山居一把茅，爲我長歌歌證道。